《齐天乐》
清代·谈印梅

殊方爆竹催佳节，良宵恰当三五。火树花明，星桥彩焕，深巷时五箫鼓。

冰蟾又吐。笑客里年年，总成轻度。此际乡园，有人对景正凝伫。

梅梢消息已透，巡檐和雪探，知惹离绪。元夜风光，中天月色，应忆关山几处。

天涯羁旅。乍试罢宜春，旋裁尺素。凭仗春波，便鳞传吉语。

作者简介：谈印梅，字湘卿，归安人。谈学庭次女，南河主簿孙亭昆均室。诗学得孙秋士先生指授，与姊印莲、夫族姑佩芬称归安三女史，有《菱湖三女史集》合刻。